Document ID: 31982R0052

Komisijas Regula (EEK) Nr. 52/82
(1982. gada 11. janvāris),
ar kuru groza Regulu (EEK) Nr. 2182/77, ar ko paredz sīki izstrādātus noteikumus attiecībā uz intervences krājumos esošas saldētas liellopu gaļas pārdošanu pārstrādei Kopienā
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Grieķijas Pievienošanās aktu, un jo īpaši tās 7. panta 3. punktu,
tā kā ar Komisijas Regulu (EEK) Nr. 2182/77 [2], kurā jaunākie grozījumi izdarīti ar Regulu (EEK) Nr. 983/81 [3], paredz sīki izstrādātus īstenošanas noteikumus attiecībā uz intervences krājumos esošas saldētas liellopu gaļas pārdošanu pārstrādei; tā kā ar minēto Regulu paredz koeficientus, lai noteiktu saldētas atkaulotas liellopu gaļas daudzumu, kas iekļauts minētajā krājumu daudzumā;
tā kā, ja tie ir krājumi, kas satur vairāk kā 20 % un mazāk nekā 40 % gaļas, pieredze rāda, ka tas gaļas daudzums, kurš vajadzīgs konkrētu produktu ražošanai, atšķiras no daudzuma, kas rodas, piemērojot noteikto koeficientu tādu iemeslu dēļ, kuri ir ārpus tirgus dalībnieku kontroles; tā kā šī situācija rada grūtības vairākiem pārstrādes uzņēmumiem; tā kā tādēļ jāļauj izmantot īpašas pārbaudes procedūras;
tā kā Liellopu gaļas pārvaldības komiteja tās priekšsēdētāja noteiktajā termiņā nav sniegusi atzinumu,
IR PIEŅĒMUSI ŠO REGULU.
1. pants
Ar šo Regulas (EEK) Nr. 2182/77 1. panta 2. punktam pievieno šādu apakšpunktu:
"Ja gaļas daudzums, kas vajadzīgs, lai ražotu tāda veida produktu, kā tas norādīts Pielikuma I.4 punktā, būtiski atšķiras no daudzuma, kurš rodas, piemērojot koeficientu 0,30, kas noteikts šim veidam, saskaņā ar administratīvās pārraudzības sistēmu kompetentā iestāde drīkst atzīt individuālu pierādījumu par saldētas gaļas daudzumu, kurš vajadzīgs, lai ražotu produktu, ja to pieprasa pircējs, kas minēts 1. punktā"
.
2. pants
Šī regula stājas spēkā 1982. gada 19. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 1982. gada 11. janvārī

Labels: 3
17